AFRIKAANSE OPSOMMING: Die tesis evalueer beheerstrategieë vir herkonfigureerbare vervaardigingstelsels deur gebruik te maak van ’n sweismonteersel as ’n gevallestudie. Die sel bestaan uit ’n palletmagasyn, vervoerbande, voersubstelsel (bestaande uit ’n geartikuleerde robot en singulasie-eenheid), sweissubstelsel (wat gebruik maak van ’n modulêre Cartesiese robot), en inspeksie- en verwyderingsubstelsels. Die navorsing fokus op beheerstrategieë wat herkonfigureerbaarheid verhoog in terme van struktuur, hardeware en sagteware met behulp van agent-gebaseerde beheer en die IEC 61499 standaard, wat gebaseer is op PC-beheer. Herkonfigurasie mag voorkom wanneer ’n nuwe produk in-gestel word, sowel as wanneeer ’n nuwe substelsel bygevoeg of verwyder word van die produksiesel. Die oorhoofse beheerargitektuur is dat die substelsels geen kennis van die produk hou nie, maar die produkinligting in die selbeheerder geberg, terwyl dienste wat aangebied word deur die substelsels wat geregistreer is by die gidsfasiliteerder van die Java agent platform. Die beheerstrategië is geïmplementeer op die modulere Cartesiese sweisrobot en die selbeheerder vir die monteersel. ’n Gelaagde argitektuur met ’n lae-vlak beheer en hoë-vlak beheer word gebruik om skeiding van oorwegings en vinnige veranderinge in beide hardeware en sagteware komponente toe te laat. Die lae-vlak beheer reageer hard intyds op interne en eksterne gebeure, terwyl die hoë-vlak beheer sag intyds die koördinering van beheerverwante kwessies hanteer. Die resultate het getoon dat IEC 61499 funksie-blokke beter geskik is vir lae-vlak beheer toepassing in verspreide stelsels, terwyl agente meer geskik is vir hoë-vlak beheer. Modulariteit in sagteware komponente verhoog hardeware en sagteware skaleerbaarheid. Boonop kan agente ook aanlyn herkonfigurasie van herkonfigureerbare masjiene ondersteun.